 Jeremaya 30  Nke a bụ okwu Jehova nke ruru Jeremaya ntị, sị:Nke a bụ ihe Jehova bụ Chineke Izrel kwuru, Dee okwu niile m ga-agwa gị nakwụkwọ.Nihi na, lee! oge na-abịa, ka Jehova kwuru, mgbe m ga-achịkọta ndị m a dọọrọ nagha, bụ Izrel na Juda, ka Jehova kwuru, m ga-akpọlata ha nala m nyere ndị nna nna ha, ha ga-ebirighachi na ya.Ihe ndị a ka Jehova gwara Izrel na Juda.Nihi na nke a bụ ihe Jehova kwuru: Anyị anụwo mkpọtụ nke ịma jijiji na nke ụjọ, udo adịghịkwa.Jụọnụ ajụjụ, chọpụtakwanụ ma nwoke ọ na-amụ nwa. Gịnị mere m ji hụ ka nwoke ọ bụla gbanyere aka núkwù ka nwaanyị na-amụ nwa, ihu niile agbarụọkwa agbarụ?Ewoo! Nihi na ụbọchị ahụ bụ oké ụbọchị, ọ dịghị ụbọchị ọzọ dị ka ya, ọ bụkwa oge ahụhụ nye Jekọb. Ma a ga-azọpụta ya nahụhụ ahụ.Ọ ga-erukwa nụbọchị ahụ, ka Jehova nke ụsụụ ndị agha kwuru, na m ga-agbaji yok ahụ ha nya nolu, m ga-adọbikwa agbụ ha ụzọ abụọ, ndị ala ọzọ agakwaghị erigbu ha dị ka ohu.Ha ga-efe Jehova bụ Chineke ha ofufe, jeekwara Devid bụ eze ha, onye m ga-enye ha, ozi.Ma gị onwe gị, ohu m Jekọb, atụla egwu, ka Jehova kwuru, atụkwala ụjọ, Izrel. Nihi na, lee! m ga-azọpụta gị nebe dị anya ị nọ, zọpụtakwa ụmụ gị nala a dọọrọ ha nagha laa. Jekọb ga-alọta, ọ gaghịkwa enwe nsogbu, ahụ ga-erukwa ya ala, ọ dịghịkwa onye ga-eme ka ọ maa jijiji.Nihi na m nọnyeere gị, ka Jehova kwuru, ịzọpụta gị; ma m ga-ekpochapụ mba niile m chụgara gị. Otú ọ dị, agaghị m ekpochapụ gị. M ga-agbazi gị ruo nókè kwesịrị ekwesị, nihi na agaghị m ahapụ inye gị ntaramahụhụ.Nihi na nke a bụ ihe Jehova kwuru: Ọkpụkpụ gị nke gbajiri agbaji enweghị ngwọta. Ọnyá gị agaghị ala ala.Ọ dịghị onye na-ekpechite ọnụ gị iji gwọọ ọnyá gị. Ọ dịghị ụzọ a ga-esi gwọọ gị, a pụghịkwa ịgwọta gị.Ndị niile hụrụ gị nanya nke ukwuu echefuwo gị. Ọ bụghị gị ka ha na-achọ. Nihi na apịawo m gị ụtarị onye iro, bụ ụtarị onye obi tara mmiri, nihi ọtụtụ njehie gị; mmehie gị adịwo ukwuu.Gịnị mere i ji eti mkpu nihi ọkpụkpụ gị nke gbajiri agbaji? Ihe mgbu gị enweghị ngwọta nihi ọtụtụ njehie gị; mmehie gị adịwo ukwuu. Emewo m gị ihe ndị a.Ya mere, a ga-eripịa ndị niile na-eripịa gị; a ga-adọrọkwa ndị iro gị niile nagha. A ga-akwakọrọ ihe ndị na-akwakọrọ ihe gị, m ga-enyefe ndị na-ebukọrọ ihe gị naka ndị ga-ebukọrọ ihe ha.Nihi na m ga-eme ka ị gbakee, m ga-agwọkwa ọnyá gị, ka Jehova kwuru. Nihi na ha kpọrọ gị nwaanyị a chụpụrụ achụpụ, sị: Lee Zayọn, nke ọ na-enweghị onye na-achọ ya.Nke a bụ ihe Jehova kwuru: Lee, m ga-achịkọta ndị e si nụlọikwuu Jekọb dọrọ nagha, m ga-enwere ụlọikwuu ya dị nsọ ọmịiko. A ga-ewughachi obodo ya ná mkputamkpu ala ya; ụlọ elu ya ga-adịkwa nebe o kwesịrị ịdị.Ha ga na-enye ekele, a ga na-anụ olu ndị na-achị ọchị netiti ha. M ga-eme ka ha mụbaa, ha agaghịkwa adị ole na ole; m ga-eme ka ha dị ọtụtụ, ha agaghịkwa adị ntakịrị.Ụmụ ya ga-adị ka ha dị noge gboo, a ga-eme ka nzukọ ya guzosie ike nihu m. M ga-elebara ndị niile na-emegbu ya anya.Onye ukwu ya ga-esi nahụ ya pụta, ọ bụkwa nime ya ka onye na-achị ya ga-esi pụta; m ga-eme ka ọ bịa nso, ya onwe ya ga-abịakwute m.Unu ga-abụ ndị m, mụ onwe m ga-abụkwa Chineke unu.Lee! Oké ifufe Jehova, ya bụ, ọnụma ya, bụ oké ifufe nke na-efesi ike, abịawo. Ọ ga-efekwasị ndị ajọ omume nisi.Iwe dị ọkụ nke Jehova agaghị adajụ ruo mgbe o mere ihe dị ya nobi, ruokwa mgbe o mezuru ya. Unu ga-echebara ya echiche noge ikpeazụ. 